Skrivlig próvtøka í føroyskum á A-stigi – viðmerkingarark til próvdómarar

Næmingur:	Flokkur:	Próvdómari:	Uppgávunummar:

Úr námsætlanini
Viðmerkingar hjá próvdómara	Leiðbeining	02	7	12
Mál:	Í dømingini verður dentur lagdur á evnini hjá næminginum at orða seg neyvt og fjølbroytt á føroyskum, umframt at hann orðar seg rætt, bæði viðvíkjandi stavseting, bending, setningsbygnaði og teknseting.	Málburðurin er rímiliga góður, men ikki serliga neyvur við fleiri sjónskum villum.	Málburðurin er góður, neyvur og fjølbroyttur, tó við fleiri minni týðandi villum.	Málburðurin er smidligur, neyvur, fjølbroyttur og rættur við ongum ella bert lítilsverdum villum
Bygnaður:	Í dømingini verður dentur lagdur á, at næmingurin svarar uppgávuorðingini til fulnar, umframt á evnini hjá næminginum at skriva miðvíst og skipað innan karmarnar hjá tekstslagnum og halda seg til evnið. Dentur verður eisini lagdur á evnini hjá næminginum at grundgeva fyri sjónarmiðum og niðurstøðum.	Próvførslan er grunn, og avrikið er ikki serliga skilvíst bygt upp.	Próvførslan er heldur grunn, og næmingurin er ikki serliga kunnigur um tekstslag, heldur seg tó til evnið og byggir avrikið rímiliga skilvíst upp.	Næmingurin dugir væl at próvføra og skipa og er kunnigur um tekstslag, heldur seg til evnið og byggir avrikið skilvíst upp.
Nýtsla av próvtøkutilfari:	Í dømingini verður dentur lagdur á evnini hjá næminginum at viðgera tilfarið til fulnar sambært uppgávuorðingini.	Næmingurin viðger tilfarið sera trilvandi, men tó nøktandi.	Næmingurin viðger tilfarið á góðan hátt, og viðgerðin er rímiliga væl grundað, tó við fleiri manglum.	Næmingurin viðger tilfarið á frálíkan hátt, og viðgerðin er væl grundað við bert fáum ella ongum týðandi manglum.
Vitan og háttalag:	Í dømingini verður dentur lagdur á evnini hjá næminginum at brúka faklig amboð og viðkomandi háttaløg at viðgera tilfarið, umframt á evni hansara at nýta fakliga og almenna vitan at seta tilfarið í størri høpi.	Næmingurin megnar ikki at vísa, at hann hevur gott innlit í lærugreinina og hevur heldur ikki heilt tak á háttalagi og dugir heldur ikki serliga væl at nýta vitan og hugtøk úr lærugreinini.	Næmingurin vísir, at hann hevur gott innlit í lærugreinina, hevur tak á háttalagi og dugir at nýta vitan og hugtøk úr lærugreinini. Hann dugir væl at flyta seg úr tí ítøkiliga til tað úrtøkiliga.	Næmingurin vísir, at hann hevur sera gott innlit í lærugreinina, hevur gott tak á háttalagi og dugir hegnisliga at nýta vitan og hugtøk úr lærugreinini. Hann megnar lættliga at flyta seg úr tí ítøkiliga til tað úrtøkiliga.
Samanumtøka:	Dømingin skal grundast á eina heildarmeting av avrikinum.	Mett próvtal: